b'\n_START_ARTICLE_\nVolna\n_START_PARAGRAPH_\nVolna (suomeksi "aalto") on ven\xc3\xa4l\xc3\xa4inen pieni kolmivaiheinen kantoraketti, joka k\xc3\xa4ytt\xc3\xa4\xc3\xa4 nestem\xc3\xa4ist\xc3\xa4 ajoainetta. Se laukaistaan Delta III-luokan sukellusveneist\xc3\xa4.\n_START_SECTION_\nTausta\n_START_PARAGRAPH_\nVolna on kehitetty sukellusveneest\xc3\xa4 laukaistavasta ballistisesta ohjuksesta. Volnan perustana on R-29R-ohjus, jonka kehitti Makejevin suunnittelutoimisto. Samaa perustaa on Shtil-kantoraketti._NEWLINE_Sukellusvenelaukaisu mahdollistaa energiatehokkaan laukaisun eri inklinaation omaaville matalille kiertoradoille. Kantoraketin osoitettu nostokyky on 100 kg 400 km korkealle radalle, jonka inklinaatio on 79 astetta, jolloin laukaisut on tehty Barentsinmerelt\xc3\xa4. Nokkakartion koko on 1,3 m\xc2\xb3. Ballistinen hy\xc3\xb6tykuorma voi olla 720 kg.'